Alaquàs acull nombrosos actes fallers aquest cap de setmana
02/03/2005 14:34:00

# Alaquàs acull nombrosos actes fallers aquest cap de setmana

*   02/03/2005 14:34:00
*   [Imprimir](#)
*   Compartir
*    https://www.alaquas.org/documento.asp?id\_do=9549

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9549%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20acull%20nombrosos%20actes%20fallers%20aquest%20cap%20de%20setmana)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9549/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9549/9549_Form_4.jpg)](https://www.alaquas.org/ficheros/documentos/2005/2/9549/9549_Form_10.jpg "<a href='https://www.alaquas.org/ficheros/documentos/2005/2/9549/9549_Form_10.jpg' target=_blank><i class='fa fa-external-link' aria-hidden='true'></i>.Alaquàs acull nombrosos actes fallers aquest cap de setmana</a>")

El Sopar de Gala, la Cavalcada del Ninot, l'Exposició del Ninot i el Festival de Paelles tindran lloc aquesta setmana

Després que la Crida i la Pleitesia donaren per inaugurades oficialment les festes a la ciutat d'Alaquàs, aquest cap de setmana es celebraran nombrosos actes al voltant de la festa fallera.

La programació prevista per a aquest cap de setmana comença amb la celebració del Sopar de Gala el divendres a les 22 hores al saló Casablanca. Les onze comissions falleres de la ciutat es reuniran per a celebrar l'inici de la festa i retre homenatge a les Falleres Majors d'Alaquàs.  L'acte, on també es presentarà oficialment el Llibret de la Junta Local Fallera, comptarà amb la presència de l'Alcalde d'Alaquàs, Jorge Alarte i centenars de fallers i falleres.

El dissabte 5 de març, a les 18 hores, tindrà lloc la tradicional Cavalcada del Ninot, on les distintes comissions falleres de la ciutat traslladaran a la desfilada pels carrers la sàtira dels seus monuments. Enguany, com a novetat, la comitiva anirà presidida per dues carrosses ocupades per la Fallera Major i la Fallera Major Infantil, que desfilaran acompanyades per les seues respectives Corts d'Honor. El tema al voltant del qual girarà l'ornamentació de la carrossa de la Fallera Major i la seua Cort d'Honor serà la mar. A la desfilada estarà present el jurat encarregat de decidir els premis a les millors disfresses, guardons que seran lliurats el dimecres 16 de març.

Eixa mateixa nit, al parc del Roser, tots els veïns i veïnes que ho desitgen podran gaudir d'una nit de festa ballant al ritme de la música d'una disc mòbil que començarà a la mitjanit.

El diumenge, a les 11 hores, al Castell d'Alaquàs, tindrà lloc la inauguració de l'Exposició del Ninot. Poc abans, cap a les 10:30 hores del matí, els festers i festeres es concentraran a la porta de l'Ajuntament, des d'on iniciaran el recorregut que els durà fins el Castell. Amb la tradicional tallada de la cinta es donarà per inaugurada l'exposició de tots aquells ninots què aspiren fugir de ser consumits per les flames. Paral·lelament, el Castell acollirà també des del diumenge, una exposició de dibuixos fallers. Enguany, per primera vegada, la decisió sobre quins seran els ninots que es salvaran del foc es prendrà el diumenge 13 de març a les 12 hores, abans de la _Plantà_, tot coincidint amb l'acte de clausura de l'exposició.

El cap de setmana festiu conclou el mateix diumenge amb la celebració del Festival de Paelles a les 12 a la plaça d'Espanya. Totes les comissions de la ciutat participaran en aquest concurs festiu.